Μηλολουκουμάδες
Απίθανοι αρωματικοί λουκουμάδες με το απόλυτο φρούτο της εποχής, το μήλο. Ιδανικοί για το σχολείο, το γραφείο και για όλες τις ώρες της ημέρας.
3-4 μήλα στάρκιν (κόκκινα)       , λίγος χυμός λεμονιού ,  2 αυγά, 2 κουτ. σούπας ζάχαρη, 1 κούπα γιαούρτι αγελάδας, στραγγιστό,  240 ml (1 + 1/4 της κούπας) φρέσκο γάλα, 260 γρ. (2 κούπες) αλεύρι που φουσκώνει μόνο του, 2 κουτ. γλυκού εκχύλισμα βανίλιας , μπόλικο λάδι, για το τηγάνισμα, μέλι θυμαρίσιο   , κανέλα σε σκόνη, ψιλοκομμένη καρυδόψιχα
Για να φτιάξουμε τους μηλολουκουμάδες, πρώτα καθαρίζουμε τα μήλα. Αφαιρούμε τα κουκούτσια με το ειδικό εργαλείο και κόβουμε τα μήλα σε λεπτές ροδέλες. Περιχύνουμε με λίγο λεμονοχυμό, για να μη μαυρίσουν. Χτυπάμε στο μίξερ τα αυγά με τη ζάχαρη μέχρι να αφρατέψουν.Προσθέτουμε τη βανίλια, το γιαούρτι και το γάλα και  τα χτυπάμε να αναμειχθούν.Ρίχνουμε το αλεύρι και συνεχίζουμε το χτύπημα μέχρι να σχηματιστεί ένα λείος παχύρρευστος χυλός. Βάζουμε σε βαθύ τηγάνι τόσο λάδι ώστε να καλύψει τα 2/3 του σκεύους και το ζεσταίνουμε σε μέτρια προς δυνατή φωτιά.Βουτάμε μία μία τις ροδέλες των μήλων στον χυλό και τηγανίζουμε τους μηλο-λουκουμάδες μέχρι να ροδίσουν και από τις δύο πλευρέςΤους βγάζουμε με τρυπητή κουτάλα και τους αφήνουμε σε απορροφητικό χαρτί να στραγγίξουν τα περιττά λάδια.Απλώνουμε τους μηλολουκουμάδες σε μια πιατέλα, τους περιχύνουμε με μέλι, τους πασπαλίζουμε με κανέλα και καρυδόψιχα και σερβίρουμε.
Αλεύρι (ζύμες),Μήλο,Κεράσματα